GiliGold/VAD_KnessetCorpus huggingface dataset:
סופה לנדבר: ב-25 בפברואר אנחנו נקיים ישיבה לפני הבג"צ.
סופה לנדבר: הבג"צ יהיה ב-26 בפברואר, נגיע לבג"צ וניתן לעיריית אשדוד את ההחלטות שתקריאו כאן בישיבה.
סופה לנדבר: בעיתון "מעריב" בתאריך 20 בפברואר, היתה כתבה בנושא הבריאות שנשארת במרכז.
סופה לנדבר: היה גם דיווח על מצב מיטות האישפוז שקיימות באזור הצפון, באזור המרכז, באזור הדרום.
סופה לנדבר: הנתונים הכי חמורים היו נתונים על אזור הדרום.
סופה לנדבר: אני חושבת שזה לא רק רצון של מטה המאבק, של ראש העיר, של תושבי העיר שדרות, זה צריך להיות הרצון של מדינת ישראל.
סופה לנדבר: שלא מספקת את אותו שירות שמגיע לאנשי הדרום יחד עם העיר אשדוד.
גלי מאיר: בנוגע להליך ה- R.F.I.
גלי מאיר: זה לא הליך שנועד לשם כסת"ח.
גלי מאיר: לפני שיצאנו להליך אנחנו הודענו לבית המשפט על הכוונה שלנו, והוא לא עצר אותנו.
גלי מאיר: אתם יושבים פה לפני ארבעה נציגים של ועדת המכרזים הבינמשרדית, זה גוף הביצוע שנועד ליישם את המדיניות ושנועד ליישם את החוק.
גלי מאיר: כל הפעולה שלנו בחודשים האחרונים, לפחות מאז שגיל יושב ראש הוועדה, באמת להביא ליישום החוק.
גלי מאיר: אני חושבת שהתכנסות ועדת מכרזים בינמשרדית שמונה 15 חברים בפרקי זמן של שבוע וחצי, שבועיים, זה דבר יפה מאוד, זה אומר שהוועדה רואה את המטרה לנגד עיניה.
גלי מאיר: כך שתוך חודשיים שלושה חודשים גם מתפרסם R.F.I., גם מוגשות הצעות, וגם הוועדה מתכנסת לפחות שלוש פעמים כדי לדון בהצעות.
גלי מאיר: אני חושבת שזה כן מעיד על רצון כן ואמיתי להביא ליישום, ולא נסיון לעכב.
סופה לנדבר: כמה זמן את נמצאת בוועדה הזאת?
גלי מאיר: למעלה מחצי שנה.
מרינה סולודקין: מאז 2002 אנחנו פועלים בנושא בצורה רצינית.
גלי מאיר: מהרגע שהתפרסם R.F.I.
גלי מאיר: והוגשו הצעות, אנחנו דנים בגופן של ההצעות.
גלי מאיר: אנחנו נמצאים בעידן אחר, וקצת במסלול כבר אחר אני חושבת.
יעקב ליצמן: קשה לי לתקוף את האוצר, כי אני מרגיש עובד מצטיין של האוצר.
יעקב ליצמן: אבל אני צריך לפתוח את הפה ולהגיד בדיוק מה שאני וחברת הכנסת סופה עברנו כאן בוועדת הכספים.
יעקב ליצמן: אני לא בא לתקוף, אני מוכן לקבל את זה, תתפלאי לשמוע.
יעקב ליצמן: אם אני אראה מעכשיו לשם שינוי שמתקדמים, אז אני אקבל את זה.
צבי צילקר: אישית, אין לי טענות אליכם.
גלי מאיר: זה לא בעניין אישי.
יעקב ליצמן: כמה זמן צביקה חלמיש בחוץ לארץ?
גלי מאיר: לא יודעת.
גיל שבתאי: שנתיים וחצי.
יעקב ליצמן: צביקה חלמיש התחיל את המכרז הזה, כאשר היה עדיין סגן, זאת אומרת ארבע וחצי שנים.
גיל שבתאי: המטרה שלנו להגיע להליך שבסופו של דבר יהיה מישהו שיהיה מוכן להקים את בית החולים, אני אומר יכול להיות.
גיל שבתאי: יש לי שתי פניות רציניות שנראות על פניו, ההתייחסות היתה רצינית.
גיל שבתאי: לא היתה התייחסות של הנה, צעטלך כזה נייר, אנחנו מוכנים ושיגידו לנו מה הם רוצים, אלא ההתייחסות היתה רצינית.
גיל שבתאי: מפה ועד שהם יקימו, אני לא יודע, אנחנו נצטרך - - -
סופה לנדבר: זאת לא מריחה?
יעקב ליצמן: אם הוא אומר זה רציני.
גיל שבתאי: אני רציני.
543: חברים, אנחנו מכירים את ההצעה של "רפואה וישועה" על בורייה, היא תואמת את הציפיות שלנו מבית חולים ציבורי.
543: היא מציגה היתכנות כלכלית חד משמעית, עם הרעיונות החדשים שהציגה.
543: אנחנו מכירים אותה, ואנחנו חושבים שאם לוקחים את ההצעה של "רפואה וישועה" עם הוכחת היכולת הכלכלית שיש להם, אותם 150 מליון דולר, אם לוקחים אותה כהצעה יחידה, בייעוץ משפטי.
543: אני מציע לכם הליך פשוט, ובייעוץ משפטי פוסלים את ההצעה השנייה של נדל"ן אלקטרה שלא עומדת בשום מבחן.
543: בואו ונפסול את נדל"ן אלקטרה יחד עם אסותא כהצעה לא קבילה, ונכריז על רפואה וישועה כהצעה יחידה, ואנחנו תוך שלושה חודשים יוצאים לבניית בית חולים שיעמוד בסטנדרטים המקצועיים הגבוהים ביותר, והמקובלים היום.
543: ייתן מענה לאוכלוסייה של תושבי אשדוד, עם היתכנות כלכלית, לא יעמיס על קופת המדינה, ויהיה המודל שכולנו מחכים.
סופה לנדבר: תירשמו בהיסטוריה של העיר אשדוד באותיות של זהב, אני מבטיחה לכם.
543: אחרת מה תעשו, אומר לכם מה התחזית.
543: התחזית תהיה שאתם תגיעו למסקנה שאפשר לפרסם מכרז, אתם תפרסמו מכרז ויקח לכם בערך חצי שנה להכין אותו.
543: בדקה התשעים תכניסו שם סעיפים שיגידו זה לא מה שביקשנו.
צבי צילקר: למרות שהיו כבר כמה מכרזים.
543: תכניסו שם דברים שיעשו את זה לא כדאי ל"רפואה וישועה", תגבילו אותם ברשיונות לשירותים מיוחדים, תגבילו אותם בחלוקה הזאת של השר"פ, ואז עוד פעם אף אחד לא ייגש, ואנחנו נמצא את עצמנו שוב עוד שנה, וכך חוזר חלילה.
543: נבואה ניתנה לשוטים...
יעקב ליצמן: אם אני מביא לכם הסכמה של "מכבי" או "אסותא" להתאחד עם "רפואה וישועה", אני אציע הצעה שאפשר לרכז את שניהם עם "רפואה וישועה" להצעה אחת.
יעקב ליצמן: האם אדוני מקבל זה, כאילו זה המכרז ובזה נגמר, ויוצאים לדרך .
543: ולהוכיח היתכנות כלכלית, וכל מה שצריך.
גיל שבתאי: אני לא פוסל כל הצעה, עדיין לא דיברנו באופן קונקרטי, באיזה תנאים, במה אנחנו מוכנים, ובמה אנחנו לא מוכנים.
יעקב ליצמן: אני מוכן להיכנס אם אני יודע שזה לא לשווא, שלא מדברים לקיר.
יעקב ליצמן: אם אני יודע שאני אשב עם שתי גופים ובזה גומר את העניין, אני סוגר עניין.
גיל שבתאי: אני לא יכול לתת לך פה תשובה.
יעקב ליצמן: אני אשמח, אני לא מצפה ממך תשובה במקום, אני חושב שזאת שאלה רצינית אבל אבקש שתתנו לי תשובה, ואז אני יודע שאני הולך לגופים.
543: תרשמו לעצמכם את השאלה הזאת.
צבי צילקר: יש לי שאלה דווקא למחלקה המשפטית.
צבי צילקר: שמענו מגיל שהאופציה למשא ומתן ישיר קיים.
גלי מאיר: אפשר לעגן את זה במסגרת כל הליך שנבחר, בין אם מכרז, בין אם פטור ממכרז.
צבי צילקר: המשמעות היא משא ומתן ישיר, זאת אופציה שקיימת.
גיל שבתאי: בחוק חובת המכרזים יש אפשרות בתנאים מסוימים להפר משא ומתן.
צבי צילקר: אני מחזק את השאלה של הרב ליצמן.
צבי צילקר: אם שניים חברו יחדיו - -
גיל שבתאי: אנחנו לא פוסלים שום אופציה.
גלי מאיר: זאת אופציה שקיימת, אנחנו צריכים להבין כמה הצעות קיימות לפנינו.
גלי מאיר: אם הוא יאחד שתהיה הצעה אחת, ונגיע למסקנה שזאת ההצעה היחידה שעומדת על הפרק...
צבי צילקר: אם האופציה קיימת אני מתחיל לעבוד.
גיל שבתאי: הפונים העלו כמה נקודות וכמה שאלות לוועדת המכרזים.
543: אני רוצה לצטט לפרוטוקול, כי ביקשתי רשות.
543: שאלתי את פרופ' שוקי שמר שהוא יושב ראש "מכבי".
543: הוא אמר לי כן, אין שום בעיה אנחנו מוכנים להתאחד איתם.
543: אנחנו מחפשים שותפים שיורידו מעלינו את העומס הכלכלי.
יעקב ליצמן: ישבתי עם קוקיא ביום חמישי.
יעקב ליצמן: האם אדוני אפשר להזמין אותך לביקור?
סופה לנדבר: נקיים ישיבה ב-24 לחודש.
יעקב ליצמן: תבוא לאשדוד, תראה את חדר המיון שם.
יהודה רון: אתייחס לכמה הערות שנשמעו פה.
יהודה רון: משרד הבריאות תומך בהקמת בית החולים באשדוד.
יהודה רון: יחד עם זאת, מטבע הדברים אנחנו נעמוד על זה במידה ויוקם בית חולים, ויוקם על פי הדרישות והסטנדרטים של משרד הבריאות, עם סטנדרטים עדכניים מודרניים.
יעקב ליצמן: חדר מיון קדמי עומד בכל הסטנדרטים מעל ומעבר.
יהודה רון: נכון, אמרנו גם בועדת המכרזים, אנחנו לא מוכנים לאשר בית חולים פרטי, בצורה חד משמעית.
יהודה רון: אנחנו רוצים לפתוח בית חולים ציבורי שפתוח לכל.
יהודה רון: אין לנו התנגדות, ואמרנו את זה שבמסגרת בית החולים הציבורי, יופעל מודל של שר"פ כמו בהדסה.
יהודה רון: אבל אז המיטות הן כולן מיטות ציבוריות.
יהודה רון: אפשר להקים מודל, אבל שיהיה בית חולים פרטי, ועל יד זה בית חולים ציבורי.
יעקב ליצמן: ברור לי.
יהודה רון: הדבר השני שאמרנו, יש תקנות, חבר הכנסת ליצמן אתה מכיר אותם, בנושא של מכשירים כמו M.R.I..
יהודה רון: אני רוצה לומר דברים ברורים.
יהודה רון: אמרנו במשרד, ואנחנו אומרים היום, כמו שפעם בתל אביב זה היה מותרות, וגם ה-C.T.
יהודה רון: פעם היה מותרות, בעידן המודרני M.R.I צריך להיות בכל בית חולים.
יהודה רון: אז יש בעיה של הפעלה, כוח אדם וכו'.
יהודה רון: אבל לא יכולים להיות במצב שבו בבית חולים אחד יהיה, ולשני שמחכה כבר עשר שנים לא יהיה.
יהודה רון: יעקב ליצמן: ההגבלה אצלכם.
יהודה רון: יהודה תגיד בצורה כזאת, כל זמן שאני מגביל M.R.I--
יהודה רון: אנחנו לא מגבילים.
יהודה רון: אמרנו, וגם כתבתי בזמנו.
יהודה רון: אמרנו ש- M.R.I אין בעיה יאושר, אבל אז צריך להיות מאושר בכל בתי החולים.
סופה לנדבר: בוא ונעזוב את זה.
סופה לנדבר: בינתיים עד שהציוד יהיה בדרך.
543: כאשר בית החולים יקום יהיה M.R.I בכל מרפאה, לא בכל בית חולים.
יהודה רון: לא יודע יכול להיות בעוד שבע שנים אתה צודק.
יעקב ליצמן: אני רוצה לומר ליהודה.
יעקב ליצמן: נכוון ש"רפואה וישועה" ביקשה M.R.I ומבקשת M.R.I.
יעקב ליצמן: אני אעמוד על זה, ואני מבטיח לך, אני לא אנוח ולא אשקוט עד שנשיג M.R.I.
יעקב ליצמן: לפרוטוקול, ביפן יש על כל מליון תושבים – 24 M.R.I..
יעקב ליצמן: נדמה לי שאתה יודע, אתה בקיא.
יעקב ליצמן: במדינה כאן יש M.R.I.
יעקב ליצמן: אחד על שתי מליון תושבים.
יעקב ליצמן: לצערי, צריך לחכות שלושה חודשים לתור, וצריך פרוטקציה כדי להשיג תור ולהקדים תור.
יעקב ליצמן: ברוך השם, בזכותו של חבר הכנסת ניסן סלומיאנסקי, עשה הדיון בוועדת הכספים בלאגן.
יעקב ליצמן: הוסיפו עוד חמש מכשירים.
יעקב ליצמן: אני חושב שעל פי השכל, נכון שהממשלה באותה הזדמנות רוצה להוריד מחיר פתאום, מ-2,000 שקלים פלוס ל-1,200 שקלים.
יעקב ליצמן: זאת אומרת, אני יודע על מה אני מדבר.
חן שלמה: זה עולה היום 2,500 שקלים.
יעקב ליצמן: האוצר עומד להוריד את המחיר.
יעקב ליצמן: קופות החולים והביטוחים אומרים שלא יוכלו לעמוד בזה, לדעתי כן, "אסותא" כן יכולה לעשות את זה.
יעקב ליצמן: אבל בלי להיכנס לכל הדברים האלה.
יעקב ליצמן: אם הייתם עושים לכל קופת חולים או לכל בית חולים M.R.I., המחיר היה עולה 600 שקלים.
יעקב ליצמן: למה, היה יורד בגלל התחרות.
יעקב ליצמן: פתאום אני קורא בעיתון, רמי לוי, פתח חנות בתל אביב, שקל וחצי עולה קילו עוף.
יעקב ליצמן: זאת אומרת אפשר להרוויח מ-600 בשקט.
יעקב ליצמן: אני מבטיח לך גם "אסותא" תוריד מחיר.
יעקב ליצמן: אני מאמין לכל מלה שכתוב בעיתון.
יעקב ליצמן: לכן אדוני אני מבקש M.R.I.
יעקב ליצמן: יהיה, אנחנו לא נגיד כרגע זה תנאי תמורת זה, אבל ברור שלא תבואו אחר ותגידו שויתרתי על M.R.I.
יעקב ליצמן: ושלא יהיה M.R.I.
יעקב ליצמן: יהיו השירותים הכי טובים.
יעקב ליצמן: לזכותו של ד"ר אופק שלא נמצא כאן, במקום של הצילומים הוא הביא מכשירים הכי מודרניים, והכי בטיחותיים, יותר קיצוני מאשר דורש משרד הבריאות, ואתה יודע את זה גם.
יעקב ליצמן: תבדקו ותראו.
יעקב ליצמן: אני הייתי בסיור שם לפני כחודש.
יעקב ליצמן: לכן, אני אומר שצריך M.R.I., ויהיה M.R.I..
יעקב ליצמן: אני רואה בזה כתנאי כרגע.
סופה לנדבר: חבר הכנסת ליצמן, אני הייתי רוצה להפנות את תשומת ליבנו למינהל מקרקעי ישראל.
סופה לנדבר: קיימנו ישיבה לפני כמה חודשים על מחיר הקרקע.
חן שלמה: בישיבה האחרונה הוצאתם הרבה אנרגיה על הקרקע, הפקעה לא הפקעה.
חן שלמה: אז רוצה להודיע לכם, קיבלנו הודעה על ביטול ההפקעה.
חן שלמה: אין בעיה עם ההפקעה.
חיים אמסלם: רציתי להתייחס לדבריו של יהודה רון.
חיים אמסלם: ברור שבית החולים באשדוד יוקם באישור משרד הבריאות, ובתיאום עם משרד הבריאות.
חיים אמסלם: לכן הרב ליצמן, אתה בטח סוחר יותר טוב ממני, זאת אני יודע.
חיים אמסלם: אתה תשיג את ה-M.R.I.
חיים אמסלם: וזה בסדר.
חיים אמסלם: אנחנו כאן בכנסת בשביל לעבוד על דברים כאלה, ולשנות פרמטרים.
חיים אמסלם: אבל כרגע לפעמים התחושה ממספר הישיבות שהשתתפתי, שכאילו מחפשים נדבכים קטנים כדי להיתלות עליהם כדי שהעגלה הזאת--
יעקב ליצמן: אמרתי שאני לא עומד על זה.
חיים אמסלם: --אנחנו מדברים בתוך המסגרת של אישורים מטעם משרד הבריאות, ועל כל הפרמטרים.
חיים אמסלם: ולכן לפי דעתי אין פה ויכוח על כך, וכל הנוכחים כאן מסכימים.
חיים אמסלם: העיקר להזיז את העגלה, אני בטוח שכל הנמצאים כאן, בפרט תושבי אשדוד שותפים לתחושה שרוצים לראות שהעגלה הזאת זזה, גם אם לא בקצב מטריף, אבל היא זזה.
חיים אמסלם: התחושה שמישיבה לישיבה אנחנו במקום דרוך, אז מדברים פה ומדברים שם, וטוב שאנחנו שומעים את מה שאמרת עכשיו.
חיים אמסלם: כי בישיבה הקודמת, רוב הישיבה דשו ודנו בנושא הזה.
אבי הלוי: זאת הפעם הראשונה שאני נפגש עם פקידי האוצר, יש תחושה באשדוד בקרב התושבים שמחשיבים את אשדוד כמספרים סטטיסטיים על המחשב, זה לא באופן אישי.
אבי הלוי: זה לא סוד שבמצב הביטחוני שנוצר לאחרונה, זה רק עניין של זמן עד שאשדוד תהיה כיוון לקסאמים שלא נדע, אבל גם ראש העיר אמר, וגם הרבה יודעים את זה.
אבי הלוי: כרגע זה לא בתקשורת, אבל התחילו לדבר על זה בכנסת, וגם ביבי דיבר על זה.
אבי הלוי: שכמו שרואים את שדרות, חס וחלילה שלא נגיע למצב שגם אשדוד תהיה בסיפור הזה.
אבי הלוי: גם חיילים שיילחמו בעזה, אין בית חולים באשקלון, באשדוד אין לאן ללכת, ולמעשה מפקירים את דמם של תושבי אשדוד.
אבי הלוי: מעבר לכל הנושא הכלכלי פה, עצם העובדה שאתם רואים שיש אנשים מאחורי הסיפור, ולא כל דבר חייב להיות רק עם ריווחיות כלכלית, צריך להסתכל גם מעבר לזה.
אבי הלוי: גם מלחמה זה לא דבר כלכלי, גם להקים משטרה זה לא דבר כלכלי.
אבי הלוי: פקידי האוצר רואים כל דבר בצורה יבשה, כן כלכלי, לא כלכלי.
אבי הלוי: אם חס וחלילה יהיה מצב ביטחוני שהוא קצת יותר מוקצן מהמצב היום, ניתן להגיד שממשלת ישראל, פקידי האוצר פשוט מפקירים את תושבי אשדוד.
סופה לנדבר: לסיכומו של דבר.
סופה לנדבר: אני פוחדת לומר שיש לי תחושה שמתחילים להתקדם, ובגלל זה עושים טפו טפו.
סופה לנדבר: יחד עם זאת, אני רוצה לקבוע ישיבה ביחד אתכם באשדוד, במקום שתראו את חדר המיון, גם את משרד הבריאות, האוצר וכל הגורמים.
סופה לנדבר: אני רוצה להזמין את כל הוועדה הבינמשרדית.
סופה לנדבר: נקבע תאריך דרך מנהלת הוועדה.
סופה לנדבר: או בתאריך ה-17 בפברואר, או ב-24 בפברואר בבוקר, לפני שאתם תקבלו החלטה.
סופה לנדבר: אני רוצה שבעיניים שלכם תראו חדר מיון מרשים.
סופה לנדבר: אבל חדר מיון בלי בית חולים, זה כמו דלת בלי ידית.
יהודה רון: אין דבר כזה.
סופה לנדבר: אני מקווה שלא יהיה דבר כזה.
סופה לנדבר: ב-25 בפברואר נקיים ישיבה בינמשרדית, כדי שנדע מה קורה.
סופה לנדבר: רבותיי, צהריים טובים, כבוד השר, אני רוצה לברך את המנכ"לית החדשה אסתר דומיניסיני.
סופה לנדבר: הוועדה לפניות הציבור עובדת עם המשרד שלכם, אני רוצה להודות לך אסתר על התשובות החיוביות ומקווים שבעתיד תהיה לנו עבודה פורייה.
סופה לנדבר: אבקש מקובי להציג את הדברים, אתה פנית לוועדה, נשמע ממך.
קובי כהן: פניתי לוועדה בשם נכים שפנו לארגון.
קובי כהן: הנכים פנו לוועדה אחרי שנתקלו בשרות גרוע, במקרה הטוב זה שירות מכשיל ופוגעני במקרה הרע שקיבלו במענה הטלפוני של הביטוח הלאומי.
קובי כהן: מהפניות שקיבלנו התברר לנו שאנשים במקרה הרע לפחות הוכשלו ברמת היכולת שלהם לתבוע למשל, כי הם פנו ושאלו אם יכולים לתבוע בנושא מסוים וקיבלו מידע שגוי, שזה המקסימום שאפשר להגיע מבחינת כמה גרוע אפשר להגיע.
קובי כהן: מבחינת הפניות שאני קורא להן פניות בינוניות, אנחנו נתקלנו בפניות אבסורדיות.
קובי כהן: אני רוצה להזכיר מקרה של נכה שפנה אלינו, הוא רכש רכב נכים מסוג ואן, מדובר בנכה קשה על גלגלים שלקח את הרכב לנסיעת בכורה לאילת ונתקע בערבה, הוא לא היה בקיא בכל הארזים וכל האינפורמציה לא היתה בכליו, הוא לא ידע בדיוק להיכן הוא פונה על מנת לקבל שירותי חילוץ וגרירה.
קובי כהן: במוקד אמרו לו שהוא יקבל תשובה תוך עשרים וארבע שעות.
קובי כהן: כאשר בן אדם תקוע בערבה ואינו יכול לחלץ את עצמו מהרכב ולא יכול לעשות שום דבר.
קובי כהן: היו מקרים שקיבלנו שאנשים פנו בנושאים מסוימים וקיבלו תשובות שלא קשורות בכלל לפנייה, או אנשים ביקשו מידע מסוים, המידע שקיבלו היה שגוי לגמרי, כי לא היה סינכרון.
קובי כהן: אנשים ביקשו לדעת מה מצב תיק והתנהלות של התיק שלהם, אמרו להם שהתיק בטיפול ואחרי שבועיים קיבלו הודעה מהביטוח הלאומי שעקב אי הגשה של מסמכים התביעה שלהם נדחית.
קובי כהן: בקיצור, מעבר לסוג השרות אני רוצה לדבר גם על הזמינות.
קובי כהן: אנשים מתקשרים למוקד הזה, לפעמים ממתינים חצי שעה ויותר למענה.
קובי כהן: אנחנו מדברים על אנשים מוגבלים שיש להם קושי.
קובי כהן: אנחנו מדברים על כך שחלק מהאנשים פשוט בכלל לא מגיעים למענה, כי המענה במקרים מסוימים פשוט לא עונה.
קובי כהן: השיחה נדחית ואפשר לנסות ביום מסוים כמה פעמים, מגיעים לתפוס ואין שום גישה.
קובי כהן: מעבר לזה, על כל נושא ולו הפעוט ביותר שאפשר היה לקבל עליו מענה בשנייה או אינפורמציה, בסופו של דבר אנחנו מדברים בעיקר על אוכלוסייה שאני מייצג, אני גם רואה ההשלכות על האוכלוסייה המבוגרת, מדובר באיזשהו סידרה של לחיצים שצריך ללחוץ שם, אחר כך זה השתפר.
קובי כהן: זה היה מאוד סגור, היום מעבירים באיזשהו שלב אחרי שתועים כמה פעמים בכל זאת למוקדן, אולי שגיתם במהלך הרצף אז פשוט השיחה נותקה.
קובי כהן: חוסר מענה בסניפים וחוסר המקצועיות - - -
סופה לנדבר: אנחנו לא מדברים על כל המרכזים, אנחנו רק על החברה שלא נתנה מענה.
קובי כהן: אני מדבר בעיקר על OUT SORCING בצפת, בקיצור תמונה עגומה.
מאיר יפה: אני עובד עם שישה עובדים סוציאליים.
מאיר יפה: עיריית בית שמש הקציבה חצי משרה לעובדת סוציאלית לכל השכונה, אנחנו מאוד פעילים בשטח.
מאיר יפה: הקשר שלנו עם הסניף בבית שמש ובסניף ברמלה.
מאיר יפה: אנחנו כרגע עוזרים בלמעלה מ-180 משפחות גם חד-הוריות וגם משפחות מרובות ילדים.
סופה לנדבר: אנחנו רוצים לעבור לנושא, אתם פניתם למוקד ולא קיבלתם תשובות, בבקשה להתמקד.
מאיר יפה: אני מתקשר עשרות פעמים בשבוע, אני מוכרח לומר שבחודשים מאז שאני מתקשר איתם יש שיפור מבחינת הזמן שאני משיג בין חמש לעשר דקות.
מאיר יפה: הפקידים מאוד מנומסים ואדיבים, הבעיה היא שבדרך כלל אני מקבל תשובה שאני אחזור תוך שלושה ימים, באמת חוזרים תוך שלושה ימים אבל אומרים שהעניין בטיפול.
מאיר יפה: אז יש סבל רב לאזרחים, יש לי רק שלושה מקרים.
מאיר יפה: יש לי אלמנה שבעלה נפטר ביוני, עד נובמבר היא קיבלה מקדמה ראשונה, ועשרות פעמים טלפנתי למוקד בלי לקבל תשובה כי הם לא היו מעודכנים, הם לא ידעו מה המצב.
מאיר יפה: היה מקרה גם של ילדה עם C.P.
מאיר יפה: הוגשה בקשה לנכות, זה נסחב שמונה חודשים דרך ועדה רפואית ודרך ועדת ערער, לא היה להם מושג במי מדובר.
מאיר יפה: בסוף החלטתי אין ברירה, אני הולך למנהלת הסניף בבית שמש למרגלית שהיא מצוינת ואני אקבל תשובות.
סופה לנדבר: אם תשובות אתה מקבל בסניף, אז לא יותר טוב להעביר את כל הטיפול לסניף, ואז להחזיר את זה למעגל הקודם כדי לתת שרות קצת יותר טוב.
מאיר יפה: בשנים 2006, 2005, 2004 היה לי קשר עם הסניפים גם בבית שמש וגם ברמלה, יכולתי לקבל תשובות, יכולתי לתת תשובות גם לאזרחים.
מאיר יפה: לפי דעתי הפתרון זה לחזור לשיטה מבוקרת, אבל לחבר מחדש את האזרח עם הסניפים.
נסים מורביה: הייתי רוצה למקד את הנושא הזה.
נסים מורביה: המוסד לביטוח לאומי הוא גוף ענק, גוף שיש לו שלוחות בכל מקום.
נסים מורביה: הסיפור הזה של ניתוב הביטוח הלאומי מהנכה או ממי שמבקש שרות מהמוסד לביטוח לאומי הוא בעייתי, אני אומר למה הוא בעייתי.
נסים מורביה: כי מדובר בנכים ולפעמים נכים קשים מאוד, הם מבקשים תשובות לבעיות שנוצרות במהלך החיים.
נסים מורביה: התשובות שנדרשות הן תשובות שנדרשות במקום במיידי, לא שלושה ימים יחזרו אליך ולא תמיד חוזרים אליך.
נסים מורביה: אז זה לא בדיוק מה שהוא אומר יש הרבה מעבר לזה.
נסים מורביה: הנושא של הייעוץ הפרונטלי לא תמיד הנכה הקשה מסוגל להגיע לסניף ולקבל את הטיפול על פעילות ספונטנית.
נסים מורביה: אני חושב שיש פה בעיה באמת קשה וצריך יותר למקד את הקשר בין הנכה לבין המוסד לביטוח לאומי ולא דרך צד שלישי, כי צד שלישי זה טלפון שבור, כולם אמרו את זה, מאז ומתמיד היתה הבעיה הזאת, הדברים יוצאים מהקשרם וצריך למקד את הנושא ולהפסיק עם הדברים האלה.
נסים מורביה: המוסד לביטוח לאומי לא התייעל, להיפך, הוא ניפח את המנגנון, לפחות בקטע הזה של המוקד הזה.
נסים מורביה: כי אותם פקידים נשארו, אותה מערכת עובדת, לפקידים יש פחות עבודה בעצם העובדה שהם לא מקבלים ייעוץ.
ירון צרפתי: אני רוצה לציין שעם הוצאת המוקד הטלפוני היה הליך מקביל בשנים האלה, ויצא כוח אדם המוסד לביטוח לאומי, אנחנו מדברים על 350 עובדים בשלוש השנים האחרונות, כך שלא נשאר אותו כוח אדם.
ירון צרפתי: אני מסכים שהשיטה להפעיל את זה באמצעות המוסד שיטה הכי נכונה, כי רק עובדי המוסד הם המוסמכים ביותר, יכולים לענות לשאלות המורכבות.
ירון צרפתי: אני חייב לציין את המוקדים של רחובות דימונה, עם המקצועיות של העובדים שם, לא צריך לבטל את זה.
ירון צרפתי: עשיתי ביקור בדימונה, שמעתי את התשובות שלהם, הם כחלק בלתי נפרד מעובדי המוסד גם המקצועיות שלהם.
ירון צרפתי: יחד עם זאת, אני שוב אומר אנחנו צריכים לשים פה את הנקודה, את הנקודה האמיתית, מה אנחנו מחפשים בעצם.
ירון צרפתי: את שיפור השרות לקהל או את מדיניות הצמצומים, ה-OUT SORCING, שיטות העסקה המוזרות האלה.
ירון צרפתי: זוהי השאלה האמיתית, אם אנחנו מחליטים לשפר לאזרח את רמת השרות והמקצועיות, בואו נחזיר את זה למוסד לביטוח הלאומי עם החלק היחסי של כוח האדם.
ירון צרפתי: עובדי המוסד לביטוח לאומי חרדים לאוכלוסייה, רוצים לעזור, רוצים להיות קשובים גם לאוכלוסיית הנכים.
נסים מורביה: העובד הפשוט בצדק זה לטובתו.
ירון צרפתי: הוא מאוד רוצה לעזור, הוא מאוד קשוב לאזרח, הוא מאוד חרד לתדמית המוסד שנוצרה בעקבות המצב הזה.
סופה לנדבר: אם אתה זוכר אנחנו מצאנו שבעקבות הפנייה שהיתה כאן בוועדה אדוני השר, ראינו שבחברה כל המידע שהיה שם חשוף לאנשים שבעצם אין להם קוד, אסור להם שכל המידע של כל אזרח במדינת ישראל יהיה חשוף לכל אחד שרוצה לגשת למידע.
נעמי מורביה: אני רוצה לחזק את דבריו של יושב ראש ועד העובדים.
נעמי מורביה: המצב שנוצר הוא שיש כיום עומס של פניות בסניפים עצמם.
נעמי מורביה: העובדים נהדרים, אני נתקלת בזה אני מבקרת הרבה לא לצרכים האישיים שלי, אלא כדי לטפל בבעיות של אנשים.
נעמי מורביה: העובדים קורסים תחת המעמסה, כי דברים שניתן היה לפתור אותם בטלפון אחד פשוט הופכים לסיוט, אז אני בפרוש מחזקת את ירון.
נעמי מורביה: לגבי המוקד הטלפוני בדימונה, אם יש משהו שאני מצטערת עליו, שזה לא המוקד שנותן את כל המענה, הם תמיד נתנו תשובות מדויקות מקצועיות אמינות ברמה.
נעמי מורביה: ה-OUT SORCING מעמיד אותנו בפני אנשים שאין להם צל צילו של מושג בעבודת הביטוח הלאומי.
יפעת סולל: עמותת "כן לזקן" הגישה בג"צ נגד המוסד לביטוח לאומי.
יפעת סולל: השר הרצוג ושר האוצר באמת בעניין ההפרטה של המענה הטלפוני.
יפעת סולל: אני לא אחזור לדברים שנאמרו בישיבה הקודמת.
יפעת סולל: הגיעו אלינו הרבה מאוד פניות, גם בנושאים של לוח הזמנים שבעינינו הן חשובות אבל הן פחות חשובות.
יפעת סולל: אבל עיקר הבעיות הן באמת כאשר פה מגיעים אל המוקד הטלפוני בצפת, אני כמובן שותפה לכל הדברים הטובים שנאמרו כאן על המוקדים ברחבות ובדימונה.
יפעת סולל: מאז שיש את המוקד בצפת, המצב הוא שכאשר אנשים כבר מגיעים לקבל תשובות, הם במקרים רבים מאוד מקבלים תשובות לא נכונות, וזה הרבה יותר גרוע מאשר לא לקבל תשובה.
יפעת סולל: המצב הוא כזה, שהאנשים שמגיעים אלינו, ושהמקרים שלהם הועברו בעתירה לבג"צ הם האנשים שהם במצב יותר טוב, משום שהם ידעו שיש לנו אפשרות לפנות גם למקומות אחרים האלה, בדרך כלל האנשים שהגיעו אל הסניף בשלב כזה או אחר, קיבלו את המידע הנכון, או בשלב יותר מאוחר קיבלו מידע מוטעה מהמוקד הטלפוני, או בשלב יותר מוקדם ופנו אחר אל הסניף בשביל לברר את הדברים.
יפעת סולל: העובדה היא שיש הרבה מאוד אנשים שפשוט נשארים עם מידע לא נכון, ואנחנו לא הגענו אליהם, ואנחנו לא יודעים מי הם.
סופה לנדבר: אז בישיבה קודמת דיברנו על ליקויים בתשובות שאנשים שמעו, היו להם זכויות, והם קיבלו דברים אחרים לגמרי.
סופה לנדבר: ההטעיה פשוט גורמת לא רק נזק, נזק שבן אדם לא יכול לממש את הזכויות שלו כלפי הביטוח הלאומי שזה דבר גרוע.
יפעת סולל: במהלך הכתיבה של העתירה, צריך לשים לב לשני דברים מהבחינה של ההפרטה.
יפעת סולל: ההפרטה הזאת נעשתה בהליך פנימי של המוסד לביטוח לאומי, ולא בהליך עם שקיפות ציבורית.
יפעת סולל: זה לא נעשה בחקיקה של הכנסת, בעינינו לא ראוי ולא סביר שמהלך כל כך קיצוני שמעביר שרות מאוד בסיסי של המוסד הכי חשוב בענייני אוכלוסיות מוחלשות במדינת ישראל ייעשה בהליך פנימי בלי מוערבות של כנסת ישראל.
סופה לנדבר: חברת הכנסת שלי יחימוביץ מסכימה איתך, בגלל שהיא נגד הפרטה בכל דבר בכל מחיר ובכל מוסד ובכל מקום.
ירון צרפתי: אנחנו מאוד אוהבים אותה בגלל הדעה הזאת.
יפעת סולל: אני חושבת שצריך להדגיש בעניין הזה מעבר להפרטה בכל מקום ובכל מחיר ובכל עניין, מדובר פה בנושא מאוד מורכב שמחייב עבודה מאוד מקצועית.
יפעת סולל: גם אם ההליך הזה היה נעשה באופן הכי מסודר והכי רציני, וגם אם החברה שהיתה נבחרת לא היתה נבחרת רק בגלל שהעלות שלה היא כל כך נמוכה, לא ניתן היה לתת את השרות הזה בדרך של הפרטה, משום שאין מצב שאנשים שההכשרה שלהם היא קצרה ושאורך העבודה שלהם בהגדרה יהיה קצר משום שהשכר שהם מקבלים הוא כל כך מצומצם.
יפעת סולל: ועל כן אורך חיי העבודה שלהם יהיה מאוד קצר, אין מצב שהאנשים האלה יוכלו לתת את השרות הנדרש, שהוא שרות מאוד מהותי ומאוד חשוב.
אמיר ירון: אני מההסתדרות, נשאלתי למה ההסתדרות בתוך העניין הזה.
אמיר ירון: לפני הישיבה הקודמת של הוועדה, איתרנו בעיה גדולה עם המועד.
אמיר ירון: הגיעו אלינו להסתדרות פניות של העובדים בחזקת קריסת מערכות, קריסה כללית של כל המערכת.
אמיר ירון: התחלנו לבדוק את הנושא הזה, התברר שזה לא מתחיל ברחובות, זה התחיל בצפת.
אמיר ירון: כשהתחלנו לבדוק לעומק יותר מה קרה, מתברר שההנחיות בצפת היו כאלה שלא איפשרו לציבור לקבל שום מענה.
אמיר ירון: ה-OUT SORCING בהפרטה הזאת גרמה לניתוק של הציבור מהביטוח הלאומי, וצריך להכיר את זה.
אמיר ירון: אני קושר את צורת העסקה אל מול השירות לציבור.
אמיר ירון: אי אפשר לנתק את זה, זה הרס את הקשר.
אמיר ירון: אני רוצה לתת כמה דוגמאות, אם הנחייה של עובד הקבלן בצפת זה לתת מענה בתוך שתיים שלוש דקות לכל מבוטח, בשתיים שלוש דקות אולי אפשר לתת תשובה בבנק, אי אפשר לתת תשובה בביטוח הלאומי, אי אפשר להשוות במוסדות אחרים.
אמיר ירון: מי שכבר מתקשר למענה הטלפוני לביטוח הלאומי, בדרך כלל הסוגיות הן הרבה יותר מורכבות מאשר לתת מענה של שתיים-שלוש דקות.
אמיר ירון: מהרגע הזה היו צריכים להפסיק, כיוון שאלה היו ההנחיות.
אמיר ירון: שתיים וחצי דקות, שלוש דקות זה הכל.
אמיר ירון: אז באופן אוטומטי הטלפון הגיע לרחובות.
אמיר ירון: אז רחובות הוצפה באין ספור טלפונים ללא יכולת אמיתית להתמודד עם השאלות האמיתיות.
אמיר ירון: לגבי העובדים, אנחנו שמחים שמתגמלים אותם, לא תיגמלו אותם בגלל מקצועיות, אלא ככל שענו יותר לטלפונים, כך תיגמלו אותם יותר העובדים.
אמיר ירון: אם העובד נתן יותר תשובות מבחינה מספרית, לא מבחינה מקצועית וזה נכון מה שנאמר כאן.
אמיר ירון: אי אפשר לתת תשובה מקצועית כאשר אתה צריך לתת תשובה בתוך שתיים שלוש דקות, זה בלתי אפשרי, זה לא הגיוני.
אמיר ירון: ולכן כשהמערכת קרסה זה הגיע אלינו, אנחנו פגשנו את העובדים שלנו ממוטטים לחלוטין ללא יכולת אמיתית להתמודד עם העניין הזה.
אמיר ירון: לכן אני חושב שאם אנחנו נתמודד בהיבט הטכני, קרי להוסיף עוד דקה, להוסיף עוד שתי דקות, זה לא נמצא שם, שם לא הפתרון.
אמיר ירון: הפתרון זה ללכת ולהחזיר את הציבור לביטוח הלאומי.
אמיר ירון: קרי, להחזיר את העובדים במעמד של עובדי הביטוח הלאומי, לחזק את הקשר הבלתי אמצעי בין המבוטח לעובד, כיוון שכל מה שקרה בצפת מוטט פשוט את כל העניין.
אמיר ירון: הקמנו ועד עובדים כי אנחנו חרדים, אני רק רוצה לסבר את האוזן.
אמיר ירון: החוק החדש הוא חוק חברות כוח אדם יביא למצב שכל תשעה חודשים יוחלפו העובדים.
אמיר ירון: צריך להבין את המשמעויות שהמידע הרגיש הזה שנמצא אצל המוקדניות וצריך לבדוק את ההיבט שאת אמרת גברתי לגבי המידע שנמצא אצל המוקדניות, האם זה חוקי צורת העברה הזאת, המידע הזה התחלק בכל תשעה חודשים אצל כל העובדים.
אמיר ירון: מידע אדיר ידלוף לציבור ענק.
שלומית קוהלמן: גם היום דולף.
שלי יחימוביץ': גברתי היושבת ראש, אני מודה לך שאיפשרת לי להעלות את הנושא האחר, שמתברר שאכן הנושאים קשורים זה בזה.
שלי יחימוביץ': אמרת לי לפני הישיבה שהמטרה היא לדבר לציבור הפונים, על השירות.
שלי יחימוביץ': אני אחזור על מה שאמרתי, שמעולם לא היתה דוגמה כל כך בולטת לקשר הישיר בין תנאי העסקה לבין טיב השרות.
שלי יחימוביץ': אנחנו לא מדברים כאן על שתי חיות שונות, אנחנו מדברים כאן בדיוק על אותו עניין.